**Szent Gellért Püspök és Vértanú
Római Katolikus Plébánia**

26300 VRŠAC, Žarka Zrenjanina 31.
Tel.: (013) 831-136; (013) 834-210; (013) 832-286

**Hivatali adatok:**
*Anyakönyvek:* 1723-tól megvannak.
*Igehirdetés nyelve:* magyar, horvát és német

*Plébános:*[**Ft. Erős Mihály**](http://www.catholic-zr.org.rs/?p=1401), esperes
*Kisegítő lelkész:*[**Ft. Mihai Gherghel**](http://www.catholic-zr.org.rs/?p=1478),



*Történeti adatok:*

Az első katolikusok német családok voltak, akik a törökök kiűzése után 1717-ben telepedtek le a helységben. A plébániát 1720-ban alapították és a Kincstár volt a kegyúr. Az egyik mecset szolgált templom helyett miséző helyül. Az első templomot 1730-ban építették, a tornyot 1750-1751-ben. Az új templom 1860-1863 között neogótikus stílusban két toronnyal épült. Az új templom ünnepélyes megáldása 1863. december 27-én volt.

*Kápolnák:*

* 1826-ban Szent Orbán, a szőlőskertek védőszentjének tiszteletére, kápolna épült, de az idők során megrongálódott kápolnát az egyházközség 1966-ban lebontatta.
* A Szent Rókus kápolna 1739-1740 között épült a pestisjárvány megszűntének emlékére. Köréje temetkeztek és itt alakult ki az egykori temető. Ezt a városi hatóságok felszámolták az 1960-as évek elején. A kápolna megmaradt az egyház kezelésében mint műemlék.

*A helység érdemes szülöttei:*

**Hoffmann Leó** (Versec, 1902. június 26. – Versec, 1944. augusztus 18.): Nákófalván 1934-ben, majd Székelykevén lelkész. A kommunista partizánok lemészárolták.
**Herczeg Ferenc (Franz Herzog)** (Versec, 1863. szeptember 22. – Budapest, 1954. február 24.) politikus, író, az MTA tagja és másodelnöke. A két világháború között Magyarország legnépszerűbb írója, az Új Idők című irodalmi hetilap főszerkesztője.

*Megjegyzés:*

P. Adalbert von Nieperg OSB apát, a verseci hadifogolytáborba internáltaknak nyújtott vigaszt. 1890-ben Meranban (Ausztria) született. 1920-ban szentelték pappá, 1948. december 12-én kegyetlen módon megölték (gégéjét szuronnyal kettévágták). Holteste napokig temetetlenül feküdt meggyilkolása helyén, mire a hatóság engedélyezte temetését. Földi maradványait az 1990-es években hazavitték azzal a szándékkal, hogy megindítják boldoggá avatási perét vértanúsága elismeréséül.

Forrás:

http://www.catholic-zr.org.rs/versec/